Batumi Starptautiskā lidosta

Aleksandra Kartveli Batumi Starptautiskā lidosta (IATA: BUS, ICAO: UGSB) ir lidosta, kas atrodas 2 kilometrus uz dienvidiem no Batumi, Melnās jūras krastā, Gruzijas dienvidrietumu daļā. Lidosta atrodas 20 kilometrus uz ziemeļaustrumiem no Turcijas pilsētas Hopas un apkalpo Gruzijas un ziemeļaustrumu Turcijas vietējos un starptautiskos reisus. Pārskats Batumi ir viena no trijām starptautiskajām lidostām Gruzijā (kopā ar Tbilisi starptautisko lidostu un Kutaisi lidostu). Jaunākais lidostas terminālis darbojas kopš 2007. gada 26. maija. Tās kopējā platība ir 4256 kvadrātmetri un tā spēj apkalpot ap 600 000 pasažieru gadā. Batumi Starptautiskā lidosta kopš renovācijas piedzīvojusi ievērojamu pasažieru skaita pieaugumu. 2011. gadā tā apkalpoja 134 000 pasažierus, kas bija 51% pieaugums, salīdzinot ar iepriekšējo gadu. Statistika Atsauces Ārējās saites Oficiālā tīmekļa vietne